Balkanų gagaūzų turkų kalba
Balkanų gagaūzų turkų kalba – giminingų tarmių visuma, vartojama Balkanuose gyvenančių gadžalų (šie dar vadinami gagaūzais, tačiau priešingai nei Moldavijos gagaūzai, yra musulmonai, o ne stačiatikiai). Gadžalai gyvena keliomis bendruomenėmis Makedonijoje, Bulgarijoje ir europinėje Turkijoje. Nors ši kalba artima tiek turkų, tiek gagaūzų kalboms, ji laikoma nepriklausoma kalba. Turi 8 tarmes. Kalba tyrinėta menkai. XX a. pr. ja kalbėjo apie 20 tūkst. žmonių, dabar – nykstanti.